# Daniel Ceballos Fernández

Daniel "Dani" Ceballos Fernández (Utrera, 7 d'agost de 1996) és un futbolista professional andalús que juga com a migcampista al Reial Madrid. És internacional amb la selecció espanyola.

## Carrera de club
### Reial Betis

Ceballos va ingressar al planter del Sevilla FC el 2004 a 8 anys, però en va sortir el 2009 a causa d'una bronquitis crònica. A continuació va anar al CD Utrera, i va finalitzar la seva formació al Reial Betis on va arribar el 2011; va signar un contracte professional amb el Betis el 22 de febrer de 2014, essent encara júnior.
El 26 d'abril de 2014, quan encara no havia jugat amb l'equip B, Ceballos va jugar el seu primer partit oficial amb el primer equip a La Liga, entrant com a supent en una derrota per 0–1 a casa contra laReial Societat. El 21 de desembre, va marcar el seu primer gol com a professional, el primer d'una victòria per 2–0 a casa contra el Racing de Santander a la Segona Divisió; va jugar en 33 partits i va marcar cinc gols pels vert-i-blancs durant la temporada, en la qual l'equip va retornar a la primera divisió.
El 15 d'octubre de 2015, després de llargues negociacions, Ceballos va renovar el contracte fins al 2020.

### Reial Madrid

El 14 de juliol de 2017 va fitxar pel Reial Madrid, per sis temporades, a canvi d'uns 18 milions d'euros. Va debutar amb el Madrid el 16 d'agost, substituint Toni Kroos al minut 80 al partit de tornada de la Supercopa d'Espanya, una victòria per 2–0 a casa contra el FC Barcelona. El 23 de setembre, en la seva primera titularitat, va marcar un doblet en una victòria per 2–1 a fora contra el Deportivo Alavés.
Ceballos va disputar quatre partits a la Lliga de Campions de la UEFA 2017–18, en què el Madrid va guanyar el seu tercer títol consecutiu, i 13è en total en la història del torneig. El 13 de gener de 2019, després de només 15 minuts al camp, i havent estat contínuament xiulat pels aficionats del seu anterior club, va marcar de falta directa en el darrer minut, per guanyar el partit 2–1 contra el Betis al Benito Villamarín.

### Arsenal

El 25 de juliol de 2019, va anar cedit a l'Arsenal per un any. Se li va assignar la samarreta amb el número 8, que havia deixat vacant Aaron Ramsey, acabat de traspassar a la Juventus FC.

## Carrera internacional

El 5 de novembre de 2014, Ceballos fou convocat per la selecció espanyola sub-19, i va jugar contra les seleccions sub-19 d'Alemanya, França i Grècia, en un torneig disputat en aquest darrer país. Va debutar amb la selecció espanyola sub-21 el 26 de març de 2015, substituint Samu Castillejo a la mitja part en un partit amistós guanyat 2–0 contra Noruega sub-21 a Cartagena; quatre dies després, a Lleó, va ser titular per primer cop, en una victòria per 4–0 contra Belarús sub-19.

## Palmarès
### Club
#### Betis

* 1 Segona Divisió: 2014–15

#### Reial Madrid

* 1 Copa Intercontinental de la FIFA: 2024
* 3 Campionats del món de clubs: 2017, 2018, 2022
* 3 Lligues de Campions: 2017–18, 2021–22, 2023-24
* 2 Supercopes d'Europa: 2022, 2024
* 2 Lligues espanyoles: 2021–22, 2023-24
* 1 Copa del Rei: 2022–23
* 3 Supercopes d'Espanya: 2017, 2021–22, 2024

#### Arsenal FC

* 1 FA Cup: 2019–20

### Selecció espanyola
#### Espanya sub-19

* Campionat d'Europa Sub-19 de la UEFA: 2015

#### Espanya sub-21

* Campionat d'Europa Sub-21 de la UEFA: 2019

## Referències

* ↑ «Acta del Partido celebrado el 30 d'agost de 2014, en Sevilla» (en castellà). Royal Spanish Football Federation. Arxivat de l'original el 24 de novembre 2014. [Consulta: 15 juny 2019].
* ↑ «FIFA Club World Cup UAE 2017: List of players: Real Madrid CF» (PDF) p. 5. FIFA, 16-12-2017. Arxivat de l'original el 23 de desembre 2017. [Consulta: 23 desembre 2017].
* ↑ 'Dani Nike', la perla que brilla en el Betis y dejó escapar el Sevilla ('Dani Nike', the gem who shines in Betis and who Sevilla let slip away) Arxivat 2017-07-03 a Wayback Machine.; El Desmarque, 4 novembre 2014 (castellà)
* ↑ Dani Ceballos, las lágrimas de una madre por un sueño (Dani Ceballos, the tears of a mother for a dream); ABC, 28 abril 2014 (castellà)
* ↑ El Betis ata a una joya con alma de entrenador (Betis ties up gem with the soul of a coach) Arxivat 2014-12-07 a Wayback Machine.; Cuenta con la Cantera, 22 febrer 2014 (castellà)
* ↑ Real Betis 0–1 Real Sociedad; ESPN FC, 26 abril 2014
* ↑ Merino se despide con un pleno y deja al Racing en descenso (Merino says goodbye undefeated and leaves Racing inside the relegation zone); Marca, 21 desembre 2014 (castellà)
* ↑ El bético Dani Ceballos renueva hasta 2020 (Betis' Dani Ceballos renews until 2020); Mundo Deportivo, 15 octubre 2015 (castellà)
* ↑ «Comunicado oficial: Dani Ceballos» (en castellà). Real Madrid CF, 14-07-2017. [Consulta: 14 juliol 2017].
* ↑ «Ceballos será jugador del Real Madrid las próximas seis temporadas» (en castellà). Marca, 08-07-2017. [Consulta: 8 juliol 2017].
* ↑ «Ceballos rejects Barcelona to agree six-year Real Madrid contract». Marca, 08-07-2017 [Consulta: 17 setembre 2017].
* ↑ «El Reial Madrid farà oficial dilluns el fitxatge del migcampista bètic Dani Ceballos». 324.cat. [Consulta: 8 juliol 2017].
* ↑ Bull, JJ «Real Madrid 2 Barcelona 0 (5–1 on aggregate): Woeful Barca dismissed as Zinedine Zidane's unstoppable side win Super Cup». The Daily Telegraph, 16-08-2017 [Consulta: 17 agost 2017].
* ↑ Sánchez, Jesús «Tomen nota de Ceballos» (en castellà). Marca, 23-09-2017 [Consulta: 23 setembre 2017].
* ↑ «Así llegan Real Madrid y Liverpool a la final de la Champions» (en castellà). RCN Radio, 25-05-2018. [Consulta: 29 maig 2018].
* ↑ «Madrid beat Liverpool to complete hat-trick». UEFA, 26-05-2018. [Consulta: 28 maig 2018].
* ↑ «Dani Ceballos, tras marcar al Betis: "Desgraciadamente, he metido el gol"» (en castellà). 20minutos, 13-01-2019 [Consulta: 18 gener 2019].
* ↑ «#HolaDani: Ceballos joins us on loan». Arsenal F.C. Official Website, 25-07-2019 [Consulta: 25 juliol 2019].
* ↑ «Official Announcement: Ceballos». , 25-07-2019 [Consulta: 25 juliol 2019].
* ↑ Dani Ceballos tampoco estará en el duelo del Betis en Zaragoza (Dani Ceballos will still not be available for Betis' clash in Zaragoza); Marca, 5 novembre 2014 (castellà)
* ↑ Dani Ceballos, titular en el triunfo de España sub 19 (Dani Ceballos, starter in Spain under-19 triumph) Arxivat 2014-12-02 at Archive.is; ABC, 15 novembre 2014 (castellà)
* ↑ Dani Ceballos participa en otra victoria de España sub 19 (Dani Ceballos plays in another Spain under-19 victory) Arxivat 2014-12-02 at Archive.is; ABC, 17 novembre 2014 (castellà)
* ↑ «España 4–0 Bielorrusia: Bienvenidos al show de Gerard Deulofeu» (en castellà). Goal.com, 30-03-2015 [Consulta: 30 març 2015].
* ↑ Bruña, Manuel. «No hubo sorpresa y el Real Madrid gana la Intercontinental» (en castellà). Mundo Deportivo, 18-12-2024. [Consulta: 22 desembre 2024].
* ↑ «El Reial Madrid renova la corona mundial». Superdeporte, 16-12-2017 [Consulta: 19 desembre 2017].
* ↑ Bardají, Clara. «El Madrid guanya la 15a Champions». RAC1, 01-06-2024. [Consulta: 3 juny 2024].
* ↑ «El Madrid s'emporta la Supercopa d'Europa (2-0)». CCMA, 14-08-2024. [Consulta: 15 agost 2014].
* ↑ Novo Madrid, Carlos. «El Madrid guanya la Lliga sobrat i espera el Bayern». La Vanguardia, 05-05-2024. [Consulta: 3 juny 2024].
* ↑ «El Reial Madrid es proclama campió de la Copa del Rei en superar l'Osasuna en una disputada final (2-1)». elnacional.cat, 07-05-2023. [Consulta: 6 juny 2023].
* ↑ Irigoyen, Juan I. «El Real Madrid conquista la Supercopa de España ante el Barcelona» (en castellà). El País, 17-08-2017. [Consulta: 1r setembre 2017].
* ↑ Noguer, Ignasi. «El Reial Madrid destrossa un Barça molt fràgil i s'emporta la Supercopa d'Espanya (4-1)». El Nacional, 14-01-2024. [Consulta: 3 juny 2024].
* ↑ «Spain see off Russia for seventh Under-19 crown». UEFA.com, 19-07-2015. [Consulta: 20 juliol 2015].
* ↑ «Final: Spain 2–1 Germany: Line-ups». UEFA. [Consulta: 6 setembre 2020].

## Enllaços externs

* Daniel Ceballos Fernández a BDFutbol
* Beticopedia profile (castellà)
* Daniel Ceballos Fernández, Fitxa a Soccerway